b"\n_START_ARTICLE_\nRobert Drew\n_START_SECTION_\nBiografia\n_START_PARAGRAPH_\nEra considerat un dels pioners de l'autoanomenat cinema veritat als Estats Units. Un dels seus m\xc3\xa9s grans \xc3\xa8xits \xc3\xa9s Les eleccions prim\xc3\xa0ries del 1960, pel\xc2\xb7l\xc3\xadcula documental sobre les eleccions a\xc2\xa0Wisconsin, entre John Fitzgerald Kennedy i Hubert Humphrey\xc2\xa0el 1960._NEWLINE_Robert Drew va fundar la Drew Associates amb l'objectiu de formar directors a nivell documentalistic. D'aquest col\xc2\xb7legi van sortir nombrosos exponents del cinema documental entre els quals, Richard Leacock, D. A. Pennebaker i Albert Maysles._NEWLINE_Per la pel\xc2\xb7l\xc3\xadcula Crisis: behind a Presidential Commitment (1963), Drew va conv\xc3\xa8ncer el president Kennedy, a rodar una pel\xc2\xb7l\xc3\xadcula documental entre els murs de la Casa Blanca, per immortalitzar els moments de feina i accions naturals en una jornada tipus, per part del president. Amb l'ajuda dels directors\xc2\xa0Gregory Shuker i Richard Leacock, van rodar \xc2\xa0escenes tamb\xc3\xa9 en l'Estudi Oval, (oficina del president dels Estats Units d'Am\xc3\xa8rica), i en la casa del governador George Wallace. La pel\xc2\xb7l\xc3\xadcula inclou una escena de l'ABC, en la qual el mateix governador Wallace, va organitzar un bloqueig de policies davant \xc2\xa0l'entrada de la Universitat d'Alabama, amb l'objectiu de garantir la seguretat de dos afroamericans, els primers a entrar a la universitat."